Раслыйм

“Ватаным Татарстан” газетасы редакциясе”

Татарстан Республикасы дәүләт бюджет

учреждениесе җитәкчесе

\_\_\_\_\_\_\_\_\_\_\_\_\_\_\_\_ Г.И.Сабирова

“\_\_\_\_” \_\_\_\_\_\_\_\_\_\_\_\_\_\_\_\_ 2021 ел

«Шәфкать» республика иҗат бәйгесе турында

НИГЕЗЛӘМӘ

**1. Гомуми нигезләмәләр**

1.1. Бәйге (алга таба – Бәйге) Татарстан Республикасы территориясендә (алга таба – Бәйгене үткәрү территориясе) “Ватаным Татарстан” газетасы редакциясе (алга таба – Бәйгене оештыручы) тарафыннан, иганәче акчасы (алга таба – Бәйге иганәчесе) хисабына үткәрелә.

1.2. Бу Нигезләмәдә Бәйгене үткәрү кагыйдәләре, шул исәптән анда катнашу, җиңүчеләрне билгеләү шартлары, бүләкләү һәм аларны тапшыру турында мәгълүматлар күрсәтелгән.

1.3. Бәйге җиңүчеләренә бүләкләрне Бәйге иганәчесе бирә.

1.4. Бәйгене үткәрү турында мәгълүмат “Ватаным Татарстан” газетасы сайтына ([www.vatantat.ru](http://www.vatantat.ru)) урнаштырыла.

**2. Бәйгене үткәрү вакыты**

2.1. Бәйге 2021 елның 12 февраленнән 2021 елның 21 июненә кадәр үткәрелә.

2.2. Бәйгедә катнашуга язмалар тапшыру вакыты – 2021 елның 1 июненә кадәр.

2.3. Бәйгегә йомгак ясау чоры – 2021 елның 15 – 21 июне.

2.4. “Ватаным Татарстан” газетасында җиңүче исемен бастырып чыгару вакыты – 2021 елның 20 июненә кадәр, сайтта – 2021 елның 20 июненә кадәр.

2.5. Бүләкләр тапшыру вакыты – 2021 елның 1 июленә кадәр.

**3. Бәйге максатлары һәм бурычлары**

3.1. Бәйге максатлары – “Ватаным Татарстан” газетасын Татарстан Республикасында яшәүчеләргә күбрәк таныту; медицина хезмәткәрләре турында иң әһәмиятле һәм талантлы хезмәтләрне ачыклау, аларның авторларын бүләкләү.

3.2. Бәйгенең төп бурычлары:

– сәламәтлек саклау өлкәсе хезмәткәрләренә теләктәшлек итү;

– медицина хезмәткәрләренең уңай образын булдыру;

– “Ватаным Татарстан” газетасы укучыларының географиясен киңәйтү;

– “Ватаным Татарстан” газетасы абунәчеләрен арттыру.

**4. Бәйге номинацияләре**

4.1. Бәйге бер номинация буенча үткәрелә.

**5. Бәйгедә катнашучылар**

5.1. Бәйгедә Татарстан Республикасы территориясендә яшәүче, 16 яшькә җиткән эшкә сәләтле кешеләргә катнашу рөхсәт ителә. Анда Бәйгене оештыручының хезмәткәрләре, башка басмалар хәбәрчеләре дә катнашырга мөмкин.

5.2. Бер катнашучы фәкать бер генә заявка бирә ала.

**6. Бәйгедә катнашу кагыйдәләре**

6.1. Хезмәтнең күләме А4 форматында 3 биттән артмаска, шрифт зурлыгы – 14, юллар арасы 1,5 булырга тиеш.

6.2 Бәйгедә катнашу өчен күләме А4 форматындагы дүрт биттән артмаган кулъязмалар да кабул ителә.

6.3. Бәйгедә катнашучылар, язмаларын җибәргәндә, үзенең фамилиясен, исемен, атасының исемен (тулысынча), яшен, адресын, элемтәгә керү өчен телефонын күрсәтергә тиеш.

6.4. Хезмәтләр кабул ителә:

– түбәндәге адрес буенча почтага: 420066, Татарстан Республикасы, Казан ш., Академия ур., 2 й., “Ватаным Татарстан” газетасы редакциясе;

– түбәндәге адрес буенча газета редакциясенә китереп бирергә мөмкин: Татарстан Республикасы, Казан ш., Академия ур., 2 й., 416 нчы бүлмә.

– konkurs \_vt@vatantat.ru электрон почтасына, «Шәфкать» дигән билге белән.

6.5. Бәйгедә катнашучыларның хезмәтләре “Ватаным Татарстан” газетасында һәм газета сайтында ([www.vatantat.ru](http://www.vatantat.ru)) басылып чыгачак. Редакциянең бәйге таләпләренә җавап бирмәгән язмаларны бастырып чыгармаска хакы бар.

**7. Бәйгегә йомгак ясау һәм җиңүчене бүләкләү**

7.1. Бәйгене оештыручы җиңүчене билгеләү өчен Оештыручының 5 хезмәткәреннән һәм Иганәче вәкиленнән торган Комиссия оештыра (бәйге турында нигезләмәгә № 1 кушымта). Комиссия иҗади бәйгенең җиңүчесен (теманың ачылуы, сәнгати стиле исәпкә алына) билгели һәм беркетмә төзи. Беркетмәне “Ватаным Татарстан” газетасының баш мөхәррире раслый һәм ул Бәйгене оештыручы тарафыннан алты ай дәвамында сакланырга тиеш. Бәйгене үткәрү һәм аңа йомгак ясау тәртибенә шикаять белдерү күздә тотылмаган.

**8. Бәйге призы**

8.1.

Беренче урын – 15 000 сум

Икенче урын – 10 000 сум

Өченче урын – 5000 сум.

8.2. Бәйгене оештыручы үзләрен күрсәткән авторларга кызыксындыру призларын бирүгә яки нинди дә булса номинация буенча бүләкләмичә калдыруга хокуклы.

**9. Бүләк тапшыру тәртибе**

9.1. Иганәче исеменнән бүләкне Бәйгене оештыручы тапшыра.

9.2. Бәйгедә җиңүче бүләкне килеп алмаган очракта, бәйгене оештыручы Җиңүчегә бүләкне китереп бирү өчен өченче затларны (башка компанияләрне) җәлеп итүгә хокуклы.

9.3. Җиңүче, үзенең фамилиясе “Ватаным Татарстан” газетасында басылып чыкканнан соң 3 (Өч) көн эчендә Бәйгене оештыручыга бүләк алу өчен мөрәҗәгать итмәгән очракта, Бүләк алуга хокукын югалта.

9.4. Бәйгедә җиңүчеләр Бәйгегә бәйле рәвештә интервью бирүгә, фотога һәм видеога төшүгә һәм башка чараларда катнашуга бурычлы. Моның өчен аларга өстәмә түләнелми. Алар Оештыручыга Бәйге турында реклама мәгълүматларын таратканда, Бәйгедә үзләре катнашында әзерләнгән материаллардан, исемнәре, фамилияләре, язмаларыннан бушка файдалану хокукы бирә. Оештыручы мондый материалларга барлык хокукларны үзенә ала.

**10. Бәйге иганәчеләре турында**

10.1. Бу Нигезләмәдә иганәчелек төшенчәсе Иганәченең акчалата премия бүлеп бирүен аңлата.

10.2. Бәйгенең иганәчесе – Бәхтиярова Әлфия Рухулла кызы. Иганәче белән Оештыручы арасында төзелгән килешү иганәченең Бәйгене әзерләү һәм үткәрүгә өлеш кертүенә нигез булып тора.

**11. Аерым шартлар**

11.1. Оештыручы түбәндәгеләргә хокуклы:

– бәйгедә катнашучылар белән хат язышмауга яки башкача элемтәгә кермәүгә, бу Нигезләмәдә һәм Россия Федерациясенең гамәлдәге законында билгеләнгән очраклардан тыш, шулай ук бәхәсле хәлләр килеп туганда;

– хезмәтләр тапшыру өчен билгеләнгән вакытның беренче яртысында Бәйгене гамәлдән чыгаруга, бу Нигезләмәгә үзгәрешләр кертүгә. Бу хакта Бәйгедә катнашучыларга газетада һәм “Ватаным Татарстан” сайтында тиешле мәгълүмат урнаштыру юлы белән хәбәр ителә;

11.2. Бәйгенең максатлары һәм бурычларыннан тыш, барлык шартларына үзгәрешләр кертелергә мөмкин.

11.3. Бәйгегә җибәрелгән хезмәтләр кире кайтарылмый.

+Кушымта – Персональ мәгълүматларны эшкәртүгә ризалык.